# Creu de Brígida

La creu de Brígida (en irlandès: Cros Bríde, Crosóg Bríde o Bogha Bríde) és una petita creu feta amb joncs entreteixits, amb quatre braços —històricament també hi va haver versions de tres braços— lligats als extrems, i un quadrat també fet amb joncs, en el mig.
Les creus de Brígida acostumen a associar-se amb Brígida d'Irlanda, patrona d'Irlanda; es fan tradicionalment el dia de la festa de Santa Brígida, l'1 de febrer, que a l'antiguitat se celebrava com una festa pagana —Imbolc— que marcava el començament de la primavera. hi ha molts rituals associats amb la realització de les creus i era costum posar-les sobre les portes d'entrada i finestres per protegir les cases de qualsevol tipus de mal.

## Orígens celtes

La presència d'aquesta creu a Irlanda és probablement més antiga que el cristianisme. La deessa Brigid era una dels Tuatha Dé Danann; el dia de la seva festa era el dia de Imbolc i la creu feta de joncs és, molt probablement, l'adaptació d'un símbol pagà amb un significat original localment viu fins a principis del segle XX a la Irlanda rural. Roman d'aquella tradició el significat de la creu posterior, com quan es diu que serveix per protegir una casa del foc, fet que no encaixa amb cap episodi de la història cristiana de Santa Brígida i, per tant, és probable que una part de l'antiga tradició espiritual encara hi sigui present darrere la festa.

## Símbol

En certa manera, la creu s'ha convertit en un dels símbols d'Irlanda junt amb el shamrock i l'arpa celta. La creu ha aparegut en els identificatius utilitzats per la cadena estatal de televisió, la RTÉ, des del disseny original de 1960 fins a la dècada de 1990, antigament era el símbol del Departament de Salut d'Irlanda, i segueix formant part del logotip de la An Bord Altranais, la Junta d'Infermeria d'Irlanda.

## Vegeu també

* Creu celta

## Referències

* ↑ Ó Duinn, 2005, p. 121.
* ↑ Evans, Emyr Estyn. Irish Folk Ways, 1957. p.268
* ↑ «St Brigids crosses». Arxivat de l'original el 2006-07-01. [Consulta: 31 març 2016].
* ↑ St. Brigid's Cross
* ↑ Berger, 1985, p. 287.
* ↑ John T. Koch. Celtic Culture: A Historical Encyclopedia. ABC-CLIO, 2006. ISBN 978-1-85109-440-0 [Consulta: 14 març 2013].
* ↑ Kennedy, Brian P. «The Failure of the Cultural Republic: Ireland 1922-39». Studies: An Irish Quarterly Review. Irish Province of the Society of Jesus, 81, 321, Spring 1992, pàg. 14–22: 17.
* ↑ «Mailbag: New RTÉ Symbol Does Not Please All». RTÉ Archives. RTÉ.ie, 1987. [Consulta: 11 desembre 2015].
* ↑ «History- at a glance». RTÉ Facts and Figures. RTÉ. [Consulta: 11 desembre 2015]. «1960: RTÉ's logo, a St Brigid's cross, designed by Richard Butterworth is published.»
* ↑ Ryan, Vera. Movers and Shapers: Irish Art Since 1960. Collins, 2003, p. 198. ISBN 9781903464380.
* ↑ O'Riordan, 1951, p. 91.
* ↑ «Celebrating 50 Years Regulating Intellectual Disability Nursing». ABA News. Irish Nursing Board, 21, 4, Winter 2009, pàg. 1,3: 3. Arxivat de l'original el 2015-12-22 [Consulta: 31 març 2016]. «St. Brigid, whose cross is the logo of An Bord Altranais» Arxivat 2015-12-22 a Wayback Machine.

## Bibliografia

* Berger, Pamela. The Goddess Obscured: Transformation of the Grain Protectress from Goddess to Saint. Boston: Beacon Press, 1985. ISBN 9780807067239.
* O'Riordan, Sean «The Cult of Saint Brigid». The Furrow, 2, 2, 2-1951, pàg. 88–93.

## Enllaços externs

* St. Brigid's Cross
* St. Brigid's Cross Arxivat 2006-07-01 a Wayback Machine.